Llan yimussnawen niḍen i d-yemmeslayen ɣef tiγunba. Ad d-nebder M. A. Salhi. Netta, yefka-as isem n “tiɣunba”. Ad d-naf ay-agi deg udlis-ines Kra n tsura i tɣuri n tsekla anda idyenna: «Tiɣunba d taɣult di tesnilest d tasleḍt taseklant17». Ad naf daɣen yefka-d tabadut niḍen deg usegzawal-ines ameẓẓyan mi i d-yenna, tiγunba: «d aḥric n tesleḍt n yiḍrisen n tsekla yettawi-d ɣef temsal n uɣanib ama deg wayen yerzan tugniwin ama deg wayen yeqqnen ɣer talɣiwin n lebni n yiḍrisen, abeɛda deg wayen yeɛnan timenna n yinaw18».